CELEX: C2004/217/43
Language: sl
Date: 2004-08-28 00:00:00
Title: Zadeva T-192/04: Tožba Flex Equipos de Descanso, S. A. proti Uradu za usklajevanje na notranjem trgu, vložena dne 28. maja 2004

28.8.2004   
            
            
               SL
            
            
               Uradni list Evropske unije
            
            
               C 217/23
            
         Tožba Flex Equipos de Descanso, S. A. proti Uradu za usklajevanje na notranjem trgu, vložena dne 28. maja 2004
   (Zadeva T-192/04)
   (2004/C 217/43)
   Jezik postopka: angleščina
   Flex Equipos de Descanso, S. A., s sedežem v Madridu (Španija), ki ga zastopa R. Ocquet, lawyer, je dne 28. maja 2004 na Sodišče prve stopnje Evropskih skupnosti vložil tožbo proti Uradu za usklajevanje na notranjem trgu (znamke in modeli) (UUNT).
   Legget & Platt, Incorporated je bil prav tako stranka v postopku pred Odborom za pritožbe.
   Tožeča stranka Sodišču prve stopnje predlaga, naj:
   
               —
            
            
               razveljavi odločbo prvega Odbora za pritožbe Urada za usklajevanje na notranjem trgu z dne 18. marca 2004 v zadevi R 333/2003-1 in jo spremeni v delu, v katerem le-ta zavrača dokaze stranke, ki je vložila ugovor in v delu, v katerem zavrača ugovor B-386088;
            
         
               —
            
            
               vrne zadevo Uradu za usklajevanje na notranjem trgu in mu naloži, naj zavrne registracijo znamke Skupnosti št. 1607167 „LURA-FLEX“ za vse blago, za katero se zahteva varstvo;
            
         
               —
            
            
               Uradu za usklajevanje na notranjem trgu naloži plačilo stroškov.
            
         Tožbeni razlogi in bistvene navedbe:
   
               Prijavitelj znamke Skupnosti:
            
            
               Legget & Platt, Inc.
            
         
               Zadevna znamka Skupnosti:
            
            
               Besedna znamka „LURA-FLEX“ za proizvode iz razredov 6 in 20 (montaža vzmeti za pohištvo, postelje, vzmetnice in sedeže; pohištvo, postelje, posteljnina, vzmetnice,…) (št. 1607167)
            
         
               Imetnik izpodbijane znamke ali znaka v postopku ugovora:
            
            
               Fabricias Lucia Antonio Betere S. A., zdaj Flex Equipos de Descanso S. A.
            
         
               Izpodbijana znamka ali znak:
            
            
               Španske registracije za figurativno znamko „FLEX“ za blago v razredih 6 in 20 (materiali za kovinske konstrukcije, kovinski okvirji za postelje; postelje, mešane vzmetnice s kovinskimi vzmetmi,..), kakor tudi ugled teh znakov v zvezi z vsemi vrstami postelj, vzmetnic in vzglavnikov.
            
         
               Odločba Oddelka za ugovore:
            
            
               Zavrnitev ugovora
            
         
               Odločba Odbora za pritožbe:
            
            
               Zavrnitev pritožbe, ki jo je vložil Flex Equipos de Descanso
            
         
               Tožbeni razlogi pred Sodiščem prve stopnje:
            
            
               Kršitev členov 18(2) in 22(4) Uredbe Komisije (ES) št. 2868/95 (1) in toženčeve pravice do zaslišanja v skladu s členom 18, Uredbe, kakor tudi kršitev člena 8 Uredbe Sveta št. 40/94 (2).
            
         
      (1)   Uredba Komisije (ES) št. 2868/95 z dne 13. decmbra 1995, za izvedbo Uredbe Sveta (ES) št. 40/94 o znamki Skupnosti (UL L 303, 1995, str. 1)
   
      (2)   Uredba Sveta (ES) št. 40/94 z dne 20. decembra 1993 o znamki Skupnosti (UL L 11, str. 1)